system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Steroid.
assistant
Un steroid este un tip de lipidă caracterizată printr-un schelet de atomi de carbon cu patru inele unite. Diferiți steroizi variază prin grupările funcționale atașate acestor inele. Sute de steroizi distincți au fost identificați la plante și animale. Rolul cel mai important în sistemele vii este cel de hormoni.

În fiziologia umană și medicină, cei mai importanți steroizi sunt colesterolul, hormonii steroizi și precursorii și metabolizatorii lor.

Colocvial, termenul de steroid este deseori folosit cu sens mai restrâns, în contexte specifice. De exemplu, steroid este folosit comun în medicină de către non-endocrinologi cu sensul de corticosteroid, aproape întotdeauna glucocorticoid. Într-un context atletic sau culturist, steroid se referă de cele mai multe ori la steroid anabolizant.

Colesterolul este un important alcool steroid (sterol), fiind o componentă comună a membranelor celulare animale. Pe de altă parte, un nivel înalt de colesterol poate cauza diferite boli, precum arteroscleroza. Majoritatea altor steroizi este sintetizată din colesterol. De asemenea, diferiți hormoni, incluzând hormonii sexuali ai vertebratelor, sunt steroizi creați din colesterol. 

Există mai multe categorii specifice de steroizi, incluzând:
 Steroizi anabolizanți - folosiți de atleți pentru creșterea performanței
 Corticosteroizi - afectează metabolismul și excreția electroliților
 Hormoni sexuali - androgeni, estrogeni și progestageni
 Prohormoni - precursori ai hormonilor steroizi. Au fost fabricați de companii ca suplimente pentru culturiști până când au fost interzise pe piața suplimentelor.
 Fitosteroli - steroizi care apar în mod natural în plante.

Hormonii steroizi produc efectele fiziologice prin legarea de o proteină receptoare de hormoni steroizi. Unirea hormonilor steroizi cu receptorii lor cauzează schimbări în transcrierea genelor și funcția celulei.

Vezi și 
 Izopren

Legături externe 
 Michael W. King - Medical Biochemistry . Notă: Pagina web a lui King începe prin a spune că acidul retinoic este un hormon steroid. Steroizii și retinoizii sunt ambii hidrofobi, trec prin membranele celulare și se leagă de receptori intracelulari. Dar acidul retinoic nu are structura unui steroid. Vezi: Steroizi și Molecule Hidrofobe Înrudite.
 "Biochemistry" de Jeremy M. Berg, John L. Tymoczko și Lubert Stryer (2002) W. H. Freeman and Co.
 Steroizii, otrava din spatele unui trup de zeu, 8 august 2009, Alexandru Safta, Descoperă
Steroizi anabolizanti - Ce trebuie sa stiti . 13 februarie 2021, informatii steroizi, Steroid.ro